imi igerdan d nutni id imseḍfaren imenza n tmucuha, tayemmat tufa deg-sen tagnit i usiweḍ d usɛeddi n tekta-is s wudem arusrid ad ten-yesferḥen, yes-sent ad ttselmed tarwa-s, ad tent-seḥrec, ad asent-mmel amek aqablen uguren n tudert, yes-sent ad tent-rebbi , ad ten-id-sker ɣef lxir, niya d swab , ad tentsɣunzu seg ccer, lbatel d yir tiḥerci, yes-sent ad tent-welleh w ad tent-weṣṣi ɣef tegmat, ɣef wayen yelhan, ad tent-sebɛad ɣef wayen ur nelhi. Tayemmat tekkat lǧahd-ines i wakken ad tesnarni ccan n yal tamsalt yekkaten ɣef lxir akk d yiseɣ, si tama nniḍen testeḥqir si yal tamsalt yexnunsen di ccer akk d tkerkas, iswi-is seg wanect-nni d aleqqem s txellal n ttrebga yelhan tanefsit n wegrud imi ad d-yaf iman-is d win yettmalen s lebɣi-s ɣer tigawin yessuguten ɣer lxir ireggel s lkerh si yal tigawt yebnan ɣef tkerkas d tmenqas.4 1-M. Djellaoui, op.cit ,p.20.